Source: https://sportulsatmarean.ro/index.php/baschet/item/3593-baschet-amenda-dictata-de-frb-echipei-csm-satu-mare-redusa-la-5-000-euro
Timestamp: 2019-04-23 10:16:23+00:00

Document:
Comisia a hotărât anularea sancţiunilor dispuseîn sarcina jucătoarelor, a antrenorului Miguel de Jessus Lopez Alonso și a reprezentantului structurii sportive - Florin Mureșan, însă rămâne amenda de 5.000 euro în sarcina CSM SATU MARE, pentru neparticiparea echipei la ceremonia de închidere și festivitatea de premiere pentru decernarea medaliilor/trofeelor la sfârșitul finalei Cupei României.
Conducerea clubului sătmărean a declarat pentru Sportul Sătmărean ca va face apel la TAS.
Vă prezentăm integral textul deciziei Comisiei de Apel a FR Baschet în cazul apelului formulat de către CSM Satu Mare:
COMISIA DE APEL A FEDERAȚIEI ROMÂNE DE BASCHET
Decizia Nr.2 din data de 09.04.2019
Astăzi, 09.04.2019, s-a întrunit Comisia de Apel a Federației Romane de Baschet, legal constituită prin prezența tuturor membrilor și anume:
- Av. Dr. PETROȘEL FLORIN - Președinte
- Av. OSMAN GEORGIA MĂLINA - Membru
- Av. IACOB SORIN BOGDAN - Membru
în vederea soluționării apelului formulat de către CSM SATU MARE împotriva deciziei din data de 03.04.2019 a CCLTO, înregistrată la FRB sub nr.56, prin care se solicită:
- în principal, casarea deciziei înregistrată la FRB sub nr.56/03.04.2019 a CCLTO și trimiterea cauzei spre rejudecare către CCLTO;
- în subsidiar, modificarea în tot deciziei înregistrată la FRB sub nr.56/03.04.2019 a CCLTO și exonerarea integrală de orice sancțiune dispusă prin aceasta.
Comisia constată că a fost achitată de către apelant taxa în conformitate cu dispozițiile art.17, pct.17.26 al RGOCB, faptul că apelul a fost depus în termen, precum și faptul că este competentă să soluționeze prezenta contestație în temeiul art.21, pct.21.12 al RGOCB.
Comisia constată că, prin decizia din data de 03.04.2019, înregistrată la FRB sub nr.56 a CCLTO, s-au dispus următoarele sancțiuni:
- în sarcina CSM SATU MARE, amendă în valoare de 5.000 euro, pentru neparticiparea echipei la ceremonia de închidere și festivitatea de premiere pentru decernarea medaliilor/trofeelor la sfârșitul finalei Cupei României ediția 2018-2019, în conformitate cu dispozițiile art.23.18 RGOCB;
- în sarcina jucătoarelor: Diesha Arlene Lloyd, Roxana Pane, Alexandra Uiuiu, Andreea Olah (Orosz), Matea Tavic, Promise Onyekachi Amukamara, Andreea Lazar (Pop), Anamaria Kadar, Andra Mandache, Kristina Baltic, Brittany Janelle Denson, Andreea Elena Hutanu, amendă de 500 euro întrucât au acționat de o asemenea manieră încât au prejudiciat imaginea FRB, prin neparticiparea la ceremonia de închidere și festivitatea de premiere pentru decernarea medaliilor/trofeelor la sfârșitul finalei Cupei României ediția 2018-2019, în conformitate cu dispozițiile art.23.5 RGOCB;
- în sarcina antrenorului principal Miguel de Jessus Lopez Alonso, amendă de 500 euro întrucât a acționat de o asemenea manieră încât a prejudiciat imaginea FRB, prin neparticiparea la ceremonia de închidere și festivitatea de premiere pentru decernarea medaliilor/trofeelor la sfârșitul finalei Cupei României ediția 2018-2019, în conformitate cu dispozițiile art.23.5 RGOCB;
- în sarcina reprezentantului structurii sportive Florin Mureșan, amendă de 500 euro întrucât a acționat de o asemenea manieră încât a prejudiciat imaginea FRB, prin neparticiparea la ceremonia de închidere și festivitatea de premiere pentru decernarea medaliilor/trofeelor la sfârșitul finalei Cupei României ediția 2018-2019, în conformitate cu dispozițiile art.23.5 RGOCB.
Comisia constată că împotriva deciziei CCLTO a fost formulat apel de către CSM SATU MARE, prin care s-a solicitat:
- raportul comisarului RIST TIBERIU VICTOR asupra jocului;
- declarația de apel a CSM SATU MARE
Comisia reține:
Referitor la situația de fapt
- în data de 31.03.2019 s-a disputat, la Sfantu Gheorghe, finala Cupei României între echipele ACS SEPSI SIC SF. GHEORGHE și CSM SATU MARE, finală câștigată ACS SEPSI SIC SF. GHEORGHE cu scorul de 69-65;
- La finalul partidei, conform raportului comisarului Rist Tiberiu Victor:
”reprezentantul CSM Satu Mare, dl. Florin Muresan, a venit la masa oficiala pentru a-si lua legimitatiile si foaia de joc si a spus ca echipa sa nu isi foloseste dreptul de protest oficial (capitanul echipei nu a semnat pe foaia de joc in caseta speciala), astfel ca foaia de joc a fost incheiata si semnata de toti oficialii in jurul orei 21:17, in prezenta comisarului si a judecatorului unic.
Imediat dupa finalul partidei, echipa din Satu Mare a plecat direct la vestiare, desi urma festivitatea de premiere. In sala a ramas doar antrenorul principal Miguel de Jesus Lopez Alonso, precum si echipa invingatoare ACS Sepsi SIC Sf. Gheorghe. In urma unor discutii cu reprezentantii FRB, antrenorul principal Lopez Alonso a plecat spre vestiar pentru a le aduce pe jucatoare la festivitatea de premiere dar echipa din Satu Mare nu a revenit in sala si nu a fost prezenta nici la decernarea plachetei de FINALISTA si nici la atribuirea trofeului de cosgeter al Final 4 CRF din partea sponsorului Oriflame (jucatoarea Denson Brittany). La festivitate a fost in sala doar antrenorul secund Octavian Boian, care a luat cele doua plachete. Echipa locala ACS Sepsi Sic Sf. Gheorghe a fost prezenta la festivitatea de premiere si a primit trofeul de la presedintele FRB iar jucatoarea Annemarie Parau Godri a primit distinctia de MVP al finalei”.
Referitor la decizia CCLTO înregistrată la FRB sub nr.39/22.02.2019
Prin decizia pronunțată în data de 03.04.2019, CCLTO, în temeiul art.23.18 și 23.5, a dispus următoarele sancțiuni:
- în sarcina CSM SATU MARE, amendă în valoare de 5.000 euro, pentru neparticiparea echipei la ceremonia de închidere și festivitatea de premiere pentru decernarea medaliilor/trofeelor la sfârșitul finalei Cupei României ediția 2018-2019;
- în sarcina jucătoarelor: Diesha Arlene Lloyd, Roxana Pane, Alexandra Uiuiu, Andreea Olah (Orosz), Matea Tavic, Promise Onyekachi Amukamara, Andreea Lazar (Pop), Anamaria Kadar, Andra Mandache, Kristina Baltic, Brittany Janelle Denson, Andreea Elena Hutanu, amendă de 500 euro întrucât au acționat de o asemenea manieră încât au prejudiciat imaginea FRB, prin neparticiparea la ceremonia de închidere și festivitatea de premiere pentru decernarea medaliilor/trofeelor la sfârșitul finalei Cupei României ediția 2018-2019;
- în sarcina antrenorului principal Miguel de Jessus Lopez Alonso, amendă de 500 euro întrucât a acționat de o asemenea manieră încât a prejudiciat imaginea FRB, prin neparticiparea la ceremonia de închidere și festivitatea de premiere pentru decernarea medaliilor/trofeelor la sfârșitul finalei Cupei României ediția 2018-2019;
- în sarcina reprezentantului structurii sportive Florin Mureșan, amendă de 500 euro întrucât a acționat de o asemenea manieră încât a prejudiciat imaginea FRB, prinneparticiparea la ceremonia de închidere și festivitatea de premierepentru decernarea medaliilor/trofeelor la sfârșitul finalei Cupei României ediția 2018-2019.
3. Referitor la apelul formulat de CSM SATU MARE
- Împotriva deciziei CCLTO din data de 03.04.2019 a declarat apel CSM SATU MARE
Comisia constată:
În ceea ce privește sancțiunea aplicată echipei CSM SATU MARE
- în conformitate cu constatările comisarului de joc Rist Tiberiu Victor, conținute de raportul asupra jocului, echipa CSM SATU MARE, imediat după finalul partidei, a părăsit sala de joc, ducându-se la vestiare.EchipaCSM SATU MARE nu a revenit în sală și nu a fost prezentă nici la decernarea plachetei de FINALISTĂ și nici la atribuirea trofeului de coșgeter al Final 4 CRF din partea sponsorului Oriflame (jucătoarea Denson Brittany);
- placheta de FINALISTĂ precum și trofeul de coșgeter au fost înmânate antrenorului secund Octavian Boian;
- în apelul declarat, CSM SATU MARE nu neagă această situație de fapt, recunoscând că la ceremonia de decernare a premiilor, din partea CSM SATU MARE a participat doar antrenorul secund Octavian Boian, care de altfel a și primit cele două plachete destinate, una echipei CSM SATU MARE și una jucătoarei Denson Brittany.
- dispozițiile art.23.18.lit.e prevăd „Retragerea sau neparticiparea la ceremoniile de închidere şi festivităţile de premiere pentru decernarea medaliilor/trofeelor pentru câştigarea LNB, Cupa României sau Supercupa României amenda este în cazul echipelor de senior de 5 000 EUR și în cazul echipelor de juniori de 5000 LEI.”
- din economia dispozițiilor art.23.18, precum și analizând dispozițiile similare ale FIBA, rezultă faptul că „echipa” era cea care avea îndatorirea a se prezenta la festivitatea de decernare a premiilor. Atâta timp cât noțiunea de echipă nu are o definiție specifică în regulamentele FRB, înseamnă că termenul va fi înțeles în accepțiunea sa cotidiană, respectiv așa cu se prevede în DEX, și anume: „Grup de sportivi constituit într-o formație, în cadrul căruia se antrenează, sub conducerea unui specialist, și participă la competiții”.
Astfel că prezența doar a antrenorului secund în sală și participarea acestuia la festivitatea de decernare a premiilor nu este sinonimă cu participarea echipei la această festivitate;
- mai mult decât atât „echipa” era prezentă în cadrul complexului, și anume la vestiare, lipsa acesteia din sală fiind o clară dovadă de lipsă de fairplay, sancționarea lipsei de fairplay fiind tocmai scopul normei sancționatoare.
Față de aceste constatări, Comisia urmează a respinge apelul declarat de CSM SATU MARE împotriva deciziei înregistrată la FRB sub nr.56/03.04.2019 a CCLTO, sub acest aspect.
În ceea ce privește sancțiunea aplicată jucătoarelor Diesha Arlene Lloyd, Roxana Pane, Alexandra Uiuiu, Andreea Olah (Orosz), Matea Tavic, Promise Onyekachi Amukamara, Andreea Lazar (Pop), Anamaria Kadar, Andra Mandache, Kristina Baltic, Brittany Janelle Denson, Andreea Elena Hutanu, antrenorului Miguel de Jessus Lopez Alonso și reprezentantului structurii sportive Florin Mureșan
- sancțiunea față de jucătoare, antrenor și reprezentantul structurii sportive a fost dispusă de CCLTO în temeiul art.23.5 din RGOCB, care prevede „Dacă una dintre persoanele menţionate mai sus (n.a.: antrenor, jucător, reprezentant al structurii sportive), acţionează de o manieră care prejudiciază imaginea FRB, sau cauzează pagube fizice sau materiale echipamentului tehnic, vestiarelor, hotelurilor etc. amendă: 500 EUR. În plus, în acest caz, cei vinovaţi vor plăti integral toate pagubele şi stricăciunile”.
- s-a considerat de către CCLTO că neparticiparea persoanelor menționate la festivitatea de decernare a premiilor a prejudiciat imaginea FRB, motiv pentru care s-a aplicat sancțiunea prevăzută de art.23.5, și anume amendă în valoare de 500 euro fiecăreia dintre aceste persoane (jucătoare, antrenor, reprezentant al structurii sportive).
- se contată că neparticiparea la festivitatea de decernare a premiiloreste o faptă de sine stătătoare, imputabilă echipei în integralitatea sa. Fapta a fost deja sancționată conform art.23.18 al RGOCB, neputând fi dublată sancțiunea și asupra fiecăruia dintre membrii echipei. În speță nu sunt aplicabile dispozițiile art. 23.5, atâta timp cât discutăm de o singură faptă și nu de un concurs de fapte care să aducă atingere unor norme distincte din RGCOB.
Față de aceste constatări, Comisia urmează a admite apelul declarat de CSM SATU MARE împotriva deciziei înregistrată la FRB sub nr.56/03.04.2019 a CCLTO, sub acest aspect.
Comisia de Apel a Federației Române de Baschet:
Admite în parte apelul declarat de CSM SATU MARE împotriva deciziei înregistrată la FRB sub nr.56/03.04.2019 a CCLTO.
Modifică decizia CCLTO din data de 03.04.2019 în sensul anulării sancțiunilor dispuse la punctele 2-15 din decizia CCCLTO nr. 56-03.04.2019. Prin urmare se anulează sancţiunile dispuse în sarcina jucătoarelor Diesha Arlene Lloyd, Roxana Pane, Alexandra Uiuiu, Andreea Olah (Orosz), Matea Tavic, Promise Onyekachi Amukamara, Andreea Lazar (Pop), Anamaria Kadar, Andra Mandache, Kristina Baltic, Brittany Janelle Denson, Andreea Elena Hutanu, a antrenorului Miguel de Jessus Lopez Alonso și a reprezentantului structurii sportive Florin Mureșan.
Celelalte dispoziții ale deciziei înregistrată la FRB sub nr. 56/03.04.2019 a CCLTO rămân nemodificate.
Prezenta decizie a fost luată cu unanimitate de voturi și este definitivă, irevocabilă și de imediată aplicare.
Av. OSMAN GEORGIA MĂLINA Av. IACOB SORIN BOGDAN

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM